《何达观久客他乡音问旷绝一日忽见过又匆匆告别吾老且病未知后会何如走笔以赠》
宋代·何文季

风萍渺无迹，一日扣柴扉。乍见犹疑梦，相逢遽语违。

子方怀远志，谁复挽征衣。烟雨松楸隔，何当赋式微。

作者简介：宋东莞人，字子友。从李昴英游，仕宋季，后弃官归。厓山之战宋亡，恸哭成疾，临卒，戒子孙不得复仕。有《兰斋集》。